open-index/open-wikipedia-markdown huggingface dataset:
Bombay Surprise

***Bombay Surprise*** er et norsk humorprogram med Anne-Kat. Hærland som gikk på NRK2 i 1997. Den var ment som en oppfølger til humorserien *[[Direkte lykke]]*, men henvendte seg til et noe mer voksent publikum. Programmet gikk på mandager og besto for det meste av at Hærland inviterte gjester til studio for å snakke om forskjellige tema, alt satt i et humoristisk setting.

Programmet ble etterfulgt av *[[Bla, bla, bla]]*.

## Referanser


## Eksterne lenker
Conrad Hilton

**Conrad Nicholson Hilton** (født 25. desember 1887 i San Antonio i New Mexico i USA, død 3. januar 1979 i Santa Monica i California) var grunnleggeren av den internasjonale hotellkjeden Hilton. Hans far var født på gården Hilton Søndre i Kløfta, Norge og emigrerte til USA i 1870. Conrad Hilton var fetter av politikeren Holm O. Bursum. Hans amerikanskfødte mor var av tysk bakgrunn.

Han var gift tre ganger. Årene 1942&ndash;1947 var han gift med skuespillerinnen Zsa Zsa Gábor. Han er oldefar til Paris Hilton. 

Hans formue, inklusive Hilton-hotellene, gikk i pakt med hans testamente nesten i sin helhet til den katolske kirke og til veldedighet, og hans barn fikk kun 225&nbsp;000 dollar. Etter en lang rettstvist ble det senere til 100&nbsp;000 mer. 

## Referanser
Minions of Mirth

***Minions of Mirth*** (ofte forkortet **MoM**) er et engelskspråklig nettspill innenfor rollespillsjangeren som har likheter med World Of Warcraft. Spillet foregår i en virtuell verden der den enkelte spilleren har en rollefigur som kan utvikles ved å trene på diverse ferdigheter og ved å anskaffe seg gjenstander som forbedrer disse. Spilleren kan velge sin figur blant forskjellige raser og «klasser», og dette har innflytelse på hvordan en kan utvikle seg i spillet. MoM ble opprinnelig utviklet av en enkeltperson og ikke et firma, det fungerer på Mac og PC.

## Eksterne lenker
* Prairie Games
MS «Fjordsol» (1990)

**MS «Fjordsol»** er en norskbygget hurtigbåt av katamaran-typen som gikk i ruten Stavanger-Hjelmeland helt til den ble solgt av Rogaland Trafikkselskap til Torghatten Nord AS. Skipet er et av tre like søsterskip levert i 1990 for trafikk på Vindafjord- og Ryfylke-rutene, og trafikkerer i dag ulike hurtigbåtruter med utgangspunkt fra Bodø.

## Teknisk Informasjon
*Byggeår: 1990
*Byggeverft: Båtservice Mandal Verft
*Passasjerkapasitet: 150 (som ny) 175 (etter 1995)
*Fart: 39 knop
*Motor: to MTU12V396TE84

## Historie
*1990: Overlevert fra byggeverftet Båtservice Mandal Verft til Rogaland Trafikkselskap A/S, Stavanger. Døpt M/S "Fjordsol" og satt inn på hurtigbåtruten mellom Stavanger og Jørpeland
*2002: Jan.: Solgt til Ofotens og Vesteraalens Dampskibsselskab ASA(OVDS), Narvik. Omdøpt M/S "Nordfolda" og satt inn på hurtigbåtruta "Nordlandsekspressen"
*2006: Mars: OVDS ble fusjonert med Troms Fylkes Dampskibsselskap ASA(TFDS), Tromsø til Hurtigruten Group ASA, Narvik
*2007: Rederiet endret navn til Hurtigruten ASA, Narvik.
*2008: Solgt til rederiet Torghatten Nord AS, Tromsø.

## Eksterne lenker
* 
* 
*  Torghatten Nords hjemmesider
*  Andre fartøy eid av Rogaland Trafikkselskap
MS «Fjordsol» (2006)

**M/S «Fjordsol»** er en norsk hurtigbåt av katamaran-typen, og eies av Norled.

## Teknisk Informasjon
*Byggeår: 2006
*Byggeverft: Brødrene Aa, Hyen (byggenummer 241)
*Brutto RT: 93
*Netto RT: 36
*Lengde: 18,50 meter
*Passasjerkapasitet: 97
*Fart: 22 Knop
*Motor: 2 x MTU/Detroit serie 60

## Historikk
*2006: Overlevert fra Brødrene Aa AS, Hyen til Fjordservice AS, Stavanger. Døpt M/S «Fjordsol» og satt inn på hurtigbåtruten mellom Stavanger og Byøyene
*2008: 01.01.: Overført til Tide Sjø AS (Tide ASA, Bergen), Stavanger
*2011: Fremdeles i rederiets flåte.
*2024: Satt inn i ruta Selje-Måløy-Smørhamn-Florø (Kystvegekspressen)

## Referanser


## Se også
* Andre fartøy eid av Fjordservice AS

## Kilder
* 
*Byggeverftet's omtale om båten

## Eksterne lenker
* 
*  Fjordservice's hjemmeside
Direkte lykke

***Direkte lykke*** var en norsk direktesendt humor- og underholdnings-serie som gikk på NRK2 fra 1996 til 1997 med Anne-Kat. Hærland, Jørund Kopren og Wiggo Norsted som programledere. Andre sentrale personer i serien var Erlend Sandem, Tonny Kluften og Geir Kolden. Programmet var primært rettet mot ungdom mellom 15 og 25 år.

*Direkte lykke* ble en av NRK2s første suksessprogrammer og bidro betydelig til Anne-Kat. Hærlands TV-karriere.

Bandet Kåre & the Cavemen var programmets eget husband.

Programmet inneholdt også egenproduserte føljetonger, slik som *«Nudelmannens foruenderlige reise»* (med Hai Hang og Synne Kjelstad), *«Hjerterom»* (med Anne-Kat. Hærland, Bjørnar Teigen, Kristin Magnus, Aksel Hennie og Nils Petter Mørland) og «*Den harmoniske kjernefamilien*» (med Turid Øversveen, Bjarte Ytre-Arne, Pia Lykke og Tommy Karlsen). Jon Almaas opptrådte fast i rollen som «Preben». De sendte også flere episoder av den svenske animasjons-serien *Robin*. 

## Om programmet
*Direkte lykke* kan best beskrives som et humoristisk underholdningsprogram med gjester og faste deltaker i studio. Programlederne tok ofte opp halv-banale problemstillinger og skapte kortere diskusjon - alt satt i et humoristisk lys, for eksempel: «Hvem er egentlig mora til Albert Åberg?» Ironi var et gjennomgående trekk i serien. 

Hver episode ble introdusert av Egil Birkeland, som forøvrig også hadde fortellerstemmen i animasjons-serien *Robin*.

*Direkte Lykke* var blant de første programmene på norsk TV som benyttet seg av innsendte emails under sendingen. Det ble dermed et såkalt interaktivt program.

## Seertall og omtale
Aftenpostens anmelder gav premieren lunken mottakelse, mens Dagbladets anmelder (i retrospektiv) mente at programmet traff tidsånden.

Andre episode hadde 44 000 seere.

## Referanser


## Eksterne lenker
*
MS «Fjordbuen» (2006)

**M/S «Fjordbuen»** er en norsk skyssbåt.

## Teknisk Informasjon
*Byggeår: 2006
*Byggeverft: GS Marine AS, Gursken
*Passasjerkapasitet: 50
*Fart: 30 knop
*Motor: 2 x Volvo D12 à 500 HK

## Historikk
*2006: Levert fra GS Marine AS, Gursken til Fjordservice AS, Stavanger. Døpt M/S «Fjordbuen» og satt inn på hurtigbåtruten mellom Stavanger og Hommersåk/Ursken.
*2007: Tatt ut av trafikk og brukes til reserve- og utleiebåt

## Se også
* Andre fartøy eid av Fjordservice

## Eksterne lenker
* Fjordservice's hjemmeside
* Byggeverftet's hjemmeside
New Orleans Mardi Gras

**New Orleans Mardi Gras**-karnevalet er det Mardi Gras-karnevalet som avholdes i New Orleans, Louisiana, USA og er et av de mest berømte karnevalet i verden.

*Mardi Gras* (uttales "Mardi gra") kommer fra fransk og betyr Fetetirsdag. Feiringen har sine røtter innen den katolske feiringen av fasten. Andre kjente Mardi Gras-karnevaler er de i Venezia og i Rio de Janeiro.

Uken før fetetirsdagen kulminerer feiringen med parader rundt om i Louisiana, hvor de mest kjente er i New Orleans. Paradene arrangeres av spesielle karnevals-klubber som kalles «Krewes». 

## Eksterne lenker
*
Forsberg

**Forsberg** er et slektsnavn. Det er flere ikke-beslektede familier i Fredrikstad med navnet Forsberg. 
Den Fredrikstadfamilien som her omtales, begynner med Anders Forsberg.
Han var født i Värmland i 1838. Hans kone, Charlotte Fredsberg, f. 1834, kom fra nabolenet Närke.
Anders Forsberg var fagmann på stenindustriens område, og det var den driftige Michael Falch som hentet ham hit som driftsbestyrer ved Fredrikstad Stenhuggeri, distriktets første. Forsberg ledet driften med stor dyktighet, og fikk gjennom en utstrakt opplæringsvirksomhet grunnleggende betydning for den senere så blomstrende stenindustri.
Anders F. døde i 1903, hans enke i 1923. Ekteparet hadde 3 barn, hvorav to ble boende i Fredrikstad:
Carl Alfred, f. 1864, og Gustav, f. 1866. Førstnevnte fortsatte i farens bransje.
I 1898 kjøpte han og bosatte seg på Kjølberg Herregård i Onsøy.
Han var gift med Sara Augusta, datter av kjøpmann Ole Jensen (forretning ved Torvet). 
Gustav F. utdannet seg til lege og drev privat praksis i en lang årrekke.
Han var gift med Anne Jensen, søster av Sara Augusta. Han døde 1948.
Av Carl Alfred og Sara Augustas 5 sønner ble Kåre f. 1896, disponent i stenhuggeriet, mens Anders, f. 1904, overtok Kjølberg herregård i 1938.

I 1939 ble Veidekkeaksjene kjøpt av A.F. (Fredrikstad Stenindustri) og omregistrert til Onsøy. Etter krigen fikk selskapet en eventyrlig utvikling med store anleggsoppgaver rundt i landet. I 1962 ble selskapet igjen flyttet til Oslo, og noe senere opphørte samarbeidet med Fredrikstadbedriften.
Fylkesvei 6344

**Fylkesvei 6344 (Fv6344)** går mellom Valvik og Teksdal i Ørland. Veien er 9,1&nbsp;km lang.

I 1980 var strekningen mellom Brenna og Teksdal del av riksvei 721.

Før Trøndelag fylke ble opprettet 1. januar 2018 hadde veien betegnelsen Fylkesvei 86 (Sør-Trøndelag).

## Kommuner og knutepunkter

## Referanser


## Eksterne lenker
* Vegvesenets vegkart 
*
Bethnal Green

**Bethnal Green** er et område i Londons East End, i bydelen Tower Hamlets. Fram til 1965 var Bethnal Green en egen kommune (metropolitan borough) i County of London. Det er lokalisert 5.3 km nordøst for Charing Cross.

Området ble kolonisert og bebygd på 1700-tallet av fattige arbeidere i veveriene i Spitalfields, og utvikla seg snart til et av Londons verste slumområder. Selv om det fra forrige århundreskifte ble gjort noen forsøk på å sanere slum, fant en undersøkelse i 1932 at 60% av barna i Bethnal Green led av feilernæring og at 85% av befolkninga hadde utilfredsstillende boforhold. Befolkningen var på sitt meste i 1901, og gikk deretter jevnlig tilbake fram til 1981.

Gjennom mye av sin historie har Bethnal Green også vært kjennetegna av høy kriminalitet. Gjennomfartsvegen Bethnal Green Road var i eldre tider berykta for sine kvegtyver, som overfalt kvegdrivere på veg til markedet i London. Bethnal Green var base og hjemmebane for Kray-brødrene, Londons mest frykta forbryterliga på 1960-tallet.

## Transport

### Nærmeste undergrunnsstasjoner

* Bethnal Green
* Whitechapel
* Stepney Green

### Nærmeste jernbanestasjoner

* Bethnal Green
* Cambridge Heath

I tillegg betjenes området av en rekke busslinjer.

## Referanser


## Eksterne lenker
* 

* Kommunens informasjon om Bethnal Green
Kjølberg Herregård

**Kjølberg Herregård** er en landbrukseiendom i Onsøy i Fredrikstad, ligger på vestbredden av Seutelven. Gården har i dag et areal på ca. 700 daa dyrket mark og ca. 800 daa skog. Produksjonen er konsentrert om korn, kylling og travhester. Kjølberg er en av de gamle storgårder i distriktet. På den tiden Fredrikstad ble anlagt, tilhørte den kansler Oluf Kalips, som også eide Thorsø og en rekke andre eiendommer.

## Eiere
Etter 1511 lot Mette Dyre, som da var gårdens eier, Daniel Grott slå seg ned på herregården. Hans ekteskap med Anne Nielsdatter (Halvbjørn) fra Fyn var trolig barnløst, siden det ser ut til at eiendommen gikk til en av hennes slektninger, som var gift med Oluf Kalips.

Gjennom ekteskap kom så Kjølberg i 1717 til general Henrik Jørgen Huitfeldt som også eide Elingård og Sande i Tune. Slekten Werenskiold overtok i 1780, og Werenskioldene eide gården helt frem til slutten av 1800-tallet. De drev gården opp, anla sagbruk og teglverk, og gjorde dessuten Kjølberg til meget av et kultursentrum. Den nåværende eierfamilien, Forsberg, overtok i 1898.

## Bygningene
Hovedbygningen er antagelig oppført i første halvdel av 1700-tallet, men fikk sin nåværende utforming omkring 1800. Den lave 1 1/2-etasjes hvitkalkede murbygning har tre fløyer som omslutter et gårdstun. Den ligger på toppen av den lille fjellryggen som har gitt gården navn (kjøl-berget), og er et ualminnelig vakkert og harmonisk byggverk, særdeles vel innpasset i terrenget.

Den første Forsberg på Kjølberg gjennomførte en omfattende restaurering så vel utvendig som innvendig. Blant annet fikk han tilbakeført to to-meter høye stenfigurer fra 1600-tallet som etter tradisjonen tidligere hadde stått på herregården. De flankerer hallens store peis. Store veggmalerier i hjørnestuen er utført av kunstneren Karl Johan Løkke (1870–1943).

## Referanser
MF «Foldøy»

**MF «Foldøy»** er en norsk SKS-ferje som går i rutetrafikk mellom Larsnes-Åram-Voksa-Kvamsøya for Norled. 

Søsterskipet MF «Sjernarøy» 

**25 år klassing**  

I november 2024 - februar 2025 er Foldøy på 25 år klassing på Vegsund Slip og fått montert glasshus på salongdekk. Montert ny heis til dagens handicap standard, og utvidet bildekk til 48 PBE til 50 PBE.  

Ny MOB båt og ny Davits  

Byttet ut motor fra Caterpillar PON til 4 nye Volvo Penta motorer. 

## Teknisk Informasjon
*Byggeår: 1999
*Byggeverft:  Gdańska Stocznia Remontowa, Gdańsk, Polen
*Personbilenheter: 50
*Passasjerkapasitet: 200
*Fart: 14 knop
*Elektrisk Motor: 2 Siemens
*Diesel Generator: 4 Volvo Penta D16
*Generator: 4 Simens

## Historie
*1999: overlevert fra byggeverftet til Rogaland Trafikkselskap A/S, Stavanger. Døpt MF «Foldøy» og satt inn i den nordlige delen av det såkalte «Midtsambandet»
*2003: januar: overført til Stavangerske AS, Stavanger.
*2007: Fortsatt i trafikk.
*2024: 25 År klassing. Ombygg dekk, Salong og Maskin.  

## Se også
*Flåteliste for Rogaland Trafikkselskap/Stavangerske

## Eksterne lenker
* 
*  Fjordfähren
Fylkesvei 6376

**Fylkesvei 6376 (Fv6376)** går mellom Melland og Selbekken i Orkland kommune.

Før Trøndelag fylke ble opprettet 1. januar 2018 hadde veien betegnelsen fylkesvei 172 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
MF «Finnøy» (1999)

**MF «Finnøy»** er en norsk SKS-ferje som er i trafikk mellom Volda og Folkestad for Norled. Ferga ble levert fra byggeverftet til Rogaland Trafikkselskap A/S i Stavanger i 1999. Den ble døpt MF «Finnøy» og satt inn i den søndre delen av det såkalte Midtsambandet. I januar 2003 blen den overført til Stavangerske AS. Båten ble tatt ut av Hanasand-Talgje-Ladstein, da Finnfast åpnet 30. oktober 2009.
I januar 2010 ble ferga derfig ombygd og satt inn på Høgsfjordsambandet. I januar 2012 skiftet Rederiet Tide Sjø, navn til Norled.

## Referanser


## Se også
*Andre fartøy eid av Rogaland Trafikkselskap/Stavangerske

## Eksterne lenker
* 
* 
*  Fjordfaehren
Fylkesvei 6422

**Fylkesvei 6422 (Fv6422)** går mellom Leksa og Selva i Orkland. Veien er 14,7&nbsp;km lang uten fergestrekningen.

Før ny vei langs riksvei 710 over Fagerlimyra ble tatt i bruk rundt 1981 var strekningen mellom Nordgård og Selva del av Rv710.

Før Trøndelag fylke ble opprettet 1. januar 2018 hadde veien betegnelsen fylkesvei 277 (Sør-Trøndelag).

## Kommuner og knutepunkter

## Referanser


## Eksterne lenker
* Vegvesenets vegkart 
* 
* Fosenlinjen Garten-Storfosna-Leksa-Værnes
Nomico

**Nomico** (のみこ, Nomiko; født 18. februar) er en japansk artist, som i hovedsak synger animemusikk.
Hun er Kayas eldre søster.

## Eksterne lenker
* 
* 
* Nomico no heya
MF «Vollsøy»

**MF «Vollsøy»** er en norsk bilferge klasset for EU C (farvann 4) som krever lukket ferge. Fergen het frem til 2019 MF «Fjordveien».

## Tidslinje
*2001 - Levert som **MF «Fjordveien»** til Stavangerske, Flaggstat:  Stavanger.
*2001 - Satt inn i Skudeneshavn - Kvitsøy - Mekjarvik.
*2007 - Rederiet slått sammen med Tide Sjø, Bergen/Stavanger.
*2011 - Fartøyet grunnstøtte etter å ha mistet kraften på fremdriftspropellene.
*2012 - Rederiet omdøpt til Norled.
*2012 - Kjørte inn i en fiskebåt da den skulle legge til kai i Skudeneshavn.
*2013 - Reddet en mann fra en småbåtbrann mellom Tungenes og Kvitsøy.
*2013 - Karmøytunnelen åpnet, og Kvitsøy - Mekjarvik ble ett eget samband.
*2019 - Solgt til Boreal Sjø og omdøpt til **MF «Vollsøy»**.
## Bildegalleri

Fjordveien 01.jpg|MF «Fjordveien» legger til kai
MF Fjordveien ved Skudeneshavn 2011. Foto Harald Sætre.jpg|MF «Fjordveien» ved Skudeneshavn i 2011. 

## Se også
*Andre fartøy eid av Rogaland Trafikkselskap/Stavangerske
## Referanser

## Eksterne lenker
* 
* 
*  Fjordveien  - Fjordfähren
*  Skipsarkiv-Rogaland
MS «Vetlefjord»

**MS «Vetlefjord»** (bygget i 2002 og navngitt **«Fjordlys»**) er en norsk kombibåt som trafikkerer i Sør-Trøndelag for Torghatten Midt

## Teknisk informasjon
*Byggeår: 2002
*Bygget av: Oma Baatbyggeri, Stord (byggenummer 517)
*Brutto RT: 142
*Netto RT: 43
*Personbilenheter: 8
*Passasjerkapasitet: 60
*Lengde: 25,75 meter
*Bredde: 9,00 meter
*Fart: 30 knop
*Motor: 2 x 12 syl. 4T DM (MTU Friedrichshafen GmbH, Friedrichshafen), 1&nbsp;658 bHK

## Historie
*2002: Levert fra byggeverftet til Rogaland Trafikkselskap AS, Stavanger. Døpt «Fjordlys» og satt inn på Kombibåtrutene i Rogaland.
*2003: jan.: Overført til Stavangerske AS, Stavanger.
*2007: jan.: Satt inn i Flaggrutens søndre virkeområde, også kalt Haugesundsekspressen
*2007: mai: tatt ut av trafikk, solgt til Fjord1 Fylkesbaatane AS, Florø, omdøpt «Vetlefjord» og satt i trafikk på lokalruter i Sogn og Fjordane
*2015: Fremdeles i rederiets flåte
*2016: Solgt til FosenNamsos Sjø AS i Trondheim. Beholder navnet Vetlefjord. Vetlefjord skal benyttes som reservefartøy.

## Kilder
* 
* 
* 
*Rederiet's hjemmeside

## Eksterne lenker
* 
*
Something Wild (album)

***Something Wild*** er debutalbumet til det finske Death metal-bandet Children of Bodom.

## Sporliste
#«Deadnight Warrior» (3:21)
#«In the Shadows» (6:01)
#«Red Light in My Eyes, Pt. 1» (4:28)
#«Red Light in My Eyes, Pt. 2» (3:50)
#«Lake Bodom» (4:01)
#«The Nail» (6:17)
#«Touch Like Angel of Death» (7:49)
#«Bruno the Pig» (0:10) (skjult spor) 

## Personell
* Alexi Laiho – Vokal og gitar
* Alexander Kuoppala – Gitar
* Janne Viljami Wirman – Keyboard
* Henkka Seppälä – Bass
* Jaska Raatikainen – Trommer

## Eksterne lenker
*
Are You Dead Yet?

***Are You Dead Yet?*** er det femte studioalbumet fra det finske Death metal-bandet Children of Bodom.

## Sporliste
#«Living Dead Beat» (5:18)
#«Are You Dead Yet?» (3:54)
#«If You Want Peace... Prepare for War» (3:57)
#«Punch Me I Bleed» (4:51)
#«In Your Face» (4:16)
#«Next in Line» (4:19)
#«Bastards of Bodom» (3:29)
#«Trashed, Lost & Strungout» (4:01)
#«We're Not Gonna Fall» (3:17)

## Personell
* Alexi Laiho – Vokal og gitar
* Roope Latvala – Gitar
* Janne Viljami Wirman – Keyboard
* Henkka Seppälä – Bass
* Jaska Raatikainen – Trommer

## Eksterne lenker
*
Slaget om Halden

**Slaget om Halden** (også kjent som **angrepet på Fredrikshald**) fant sted  natten til 4. juli 1716. Aksjonen var et mislykket forsøk fra svenskene på å tvinge til seg kontrollen over den strategisk plasserte Fredriksten festning. Karl XII hadde lidd et nederlag der under sitt første norgesfelttog. Det motiverte ham til et nytt forsøk på å ta festningen to år senere.

## Kilder
* *Munthe, C.O* Frederikshalds og Frederiksstens historie indtil 1720, Kristiania, 1906
Poplar

**Poplar** kan vise til:

*Poplar (London) – et område i London
*Poplar (bombe) – en kjernefysisk prøvesprengning
Tønsbergitt

**Tønsbergitt** er en rød dypbergart som er i nær slekt med blå larvikitt. Den finnes i Tønsberg og omegn, og den mest kjente forekomsten er Slottsfjellet midt i Tønsberg. Ellers finnes denne steinen bare på Vear, nordre del av Nøtterøy, Husøy og Bolærne.

Tønsbergitt er en larvikitt som tilhører Oslofeltets geologi. Dagbergarten fra samme kammer er rombeporfyr.

Tønsbergitt har vært driftet i flere brudd, som tidligere utgjorde en liten steinindustri i Tønsbergsområdet. Undersøkelser av middelalderkirkene i området viser detaljer hugget i rød tønsbergitt; dette tyder på steinhoggervirksomhet rundt Tønsberg allerede i middelalderen.

Fra 1820-årene finner man tønsbergitt blant annet i grunnmuren på slottet, fra steinbruddet på Bolærne. Den har også blitt brukt sammen med rombeporfyr i mange grunnmurer under Tønsbergs gamle trehusbebyggelse.

Tønsbergitt er beskrevet og navngitt av Waldemar Christopher Brøgger i 1898.

## Referanser
Cecilia Suárez

**Cecilia Suárez** (f. 22. november 1971 i Tampico) er en meksikansk skuespillerinne. Hun har medvirket i en rekke filmer og TV-serier.

## Filmografi
* Un mundo maravilloso (2006) – Rosita
* Travesía (2005) 
* The Three Burials of Melquiades Estrada (2005) – Rosa... aka Trois enterrements de Melchiades Estrada, Les (France) 
* Isy (2005) 
* Sólo Dios sabe (2005) – Olivia
* Spanglish (2004) (as Cecilia Suarez) – Monica
* Charros (2004) 
* Puños rosas (2004) – Alicia... aka Pink Punch (USA) 
* Dreaming of Julia (2003) – Dulce
* Sin ton ni Sonia (2003) – Renée
* "For the People" (2002) (TV) – Asst. Dist. Atty. Anita Lopez... aka Para la gente. 
* Fidel (2002) (TV) – Celia Sanchez
* Moctezuma's Revenge (2002) – Pilar
* "Lo que callamos las mujeres" – La Lola enamorada (2001) TV Episode – Elena
* "Todo por amor" (2000) (TV) – Carmina García Dávila(Mina)
* Sexo, pudor y lágrimas (1999) – Andrea... aka Sex, Shame & Tears (USA) 
* Todo el poder (1999) – Sofía Aguirre
* "Mi pequeña traviesa" (1998) (TV) – Pily
* "Casa del naranjo, La" (1998) (TV) – Alicia Olmedo
* Wash and Wear (1998) 
* Nic Habana (1997) 
* Table Dance (1997) (TV) 
* "Cuentos para solitarios" (1996) (TV)

## Eksterne lenker
*
Første slag om Halden

**Første slag om Halden** innledet Bjelkefeiden, en brutal krig mellom de vestsvenske styrkene som hadde besatt Båhuslen og de norske styrkene som både ønsket å ta tilbake det tapte og forsvare den strategiske viktige innfartsveien mot det sønnenfjellske Norge.

Den svenske kongen hadde beordret general Stake til å besette Halden. Med en forventning om liten motstand, rykket han inn i Enningdalen 13. september med 1 550 mann, vesentlig kavaleri. Peder Olsen Normand, fullmektige for den fraværende lensherre for Idd og Marker, fikk mobilisert borgere og bønder til forsvar. Med toller Mathias Bjørns hjelp fikk han bragt i land to kanoner fra skipet «St Peder».

Angrepet om morgenen 16. september medførte store tap, og ble senere samme dag møtt med et motangrep av norske ryttere og dragoner. Da Stake ble klar over at kompanier fra Fredrikstad nærmet seg, trakk han styrkene tilbake. 29. september trakk han styrkene helt tilbake til Båhuslen.

## Referanser
Hilbert van der Duim

**Hilbert van der Duim** (født 4. august 1957 i Beetsterzwaag) er en nederlandsk tidligere skøyteløper. Han var en av de beste nederlandske skøyteløperne i første halvdel av 1980-tallet, da han vant VM i 1980 og 1982, EM i 1983 og 1984, samt syv nederlandske allroundmesterskap 1979–1985.

Han tok bronse i junior-VM 1977 og gjorde sin debut blant seniorene i 1978. Han deltok på alle fem distansene under OL i 1980, der en fjerdeplass på meter var hans beste resultat. Det var en stor overraskelse da han ble verdensmester en uke senere i hjembyen Heerenveen. Med det ble han den første som slo Eric Heiden i et internasjonalt mesterskap siden 1976. Senere avslørte banemesteren at han hadde manipulert vanningspausene i Van der Duims favør.

Neste sesong var han i posisjon til å vinne EM-tittelen, men han falt på den avsluttende distansene. Han var ikke villig til å snakke med pressen, men sa at han falt på grunn av «fugleskit» på isen. Under VM samme år skapte han overskrifter igjen: Han avsluttet sin  meter en runde for tidlig. Han oppdaget dette etter at tilskuerne og treneren ropte til ham, og han gikk til slutt inn til niendeplass på distansen. Han ødela likevel alle muligheter til å beholde VM-tittelen gjennom et fall på  meter.

I 1982 gjorde han opp for fadesene fra året før, gjennom å bli nr. 3 i EM for deretter å vinne sin andre VM-tittel. I 1983 vant han sin første EM-tittel. Under VM dette året gjorde han seg mest bemerket ved å stille i en regnbuedrakt, som regjerende verdensmester, etter modell fra sykling. Han avsluttet sesongen med en bronse i sprint-VM. I 1984 tok han sin andre EM-tittel, men det ble likevel en skuffende sesong siden han ikke fikk noen medaljer på skøyter under Vinter-OL 1984 i Sarajevo. 

Etter 1985-sesongen sluttet Van der Duim med hurtigløp og startet med maraton skøyteløp, med ganske god suksess. I 1986 ble han nummer 8 i Elfstedentocht og vant det nederlandske mesterskapet på naturis. 28. november 1986 satte han ny uoffisiell verdensrekord i éntimes løp med  meter under åpningen av den nye innendørshallen i Heerenveen.

6. februar 1987 var han involvert i en bilulykke der en person ble drept. Skadene han pådro seg førte til at han måtte slutte med skøyter. I 1990-årene var han en av grunnleggerne av det lokale politiske partiet PLOP i hjembyen Assen.

## Personlige rekorder

## Se også
* Liste over flaggbærere for Nederland under OL

## Referanser




## Eksterne lenker
* 
* 
*  Hilbert van der Duim på www.ISU.html.infostradasports.com
*  Hilbert van der Duim på Jakub Majerski's Speedskating database (Adelskalender distanser og sammenlagt)
* 
*
Stendhals syndrom

**Stendhals syndrom**, også kjent som **Stendhal-syndromet** eller **Firenze-syndromet**, er en psykosomatisk lidelse som forårsaker økt hjerterytme, svimmelhet, forvirring og til og med hallusinasjoner når individet opplever kunst, vanligvis når kunsten er spesielt vakker eller store mengder kunst er samlet på én plass. Termen kan også brukes for å beskrive en lignende reaksjon til en overflod av valg under andre omstendigheter, for eksempel under shopping.

Syndromet er oppkalt etter den franske forfatteren Stendhal (psevdonym for Henri-Marie Beyle, 1783–1842), som beskrev sin erfaring med fenomenet under sitt besøk i Firenze i Italia i 1817.

Selv om det finnes mange beskrivelser av mennesker som blir svimle og besvimer mens de inntar florentinsk kunst, spesielt ved Uffizi, fra begynnelsen av 1800-tallet av, fikk ikke syndromet sitt navn før 1979, da det ble beskrevet av den italienske psykiateren Graziella Magherini, som observerte og beskrev over hundre tilfeller blant turister og besøkende i Firenze. Syndromet ble først diagnostisert i 1982.

## I populærkulturen

En ekstrem fiksjonalisert variasjon av Stendhals syndrom finnes i romanen *[[Diary]]* som den amerikanske forfatteren Chuck Palahniuk utga i 2003.

Det er også en skrekkfilm som kalles *[[The Stendhal Syndrome]]* (skrevet og regissert av Dario Argento), hvor en politikvinne lider av en dramatisert versjon av Stendhals syndrom mens hun jager en serievoldtektsmann og -morder i Uffizi.

## Eksterne lenker
* Stendhalsyndromet: Når renessansekunst fører til nervøse sammenbrudd - Tidsskrift for Norsk Psykologforening
Andre slag om Halden

Det **andre slaget om Halden** stod 4. februar 1659. Det ble et av de blodigste i revansjekrigen Bjelkefeiden. 

Sveriges general Stake hadde 2. februar gjort et innfall over isen på Singlefjorden mot Skjeberg og Fredrikstad. Slaget 4. februar ble innledet med at Stakes hovedstyrke angrep fra isen mot Sørhalden og broen. Jørgen Bjelkes «livkompani av vervete fyrører» måtte trekke seg tilbake fra Rødsberget, satte nordsiden av byen i brann, og trakk seg videre over broen over Tista. Et svensk angrep med fem kompanier ble til et blodbad foran porten til byen. Oberstløytnant Urne falt der i spissen for sine dragoner. En stund etter midnatt beordret Stake tilbaketrekning. Neste dag var det mindre trefninger, og 7. februar trakk svenskene seg tilbake over Iddefjorden.

## Referanser


## Litteratur
* Carl Oscar Munthe; *Frederikshald Og Frederiksstens Historie Indtil 1720* Aschehoug 1906, Kristiania, gjentrykt av Kessinger Publishing (USA) ISBN 1160095140
* Tore Hiorth Oppegaard; *Østfold regiment* Elanders Forlag 1996 ISBN 82-90545-59-2
Poplar (London)

**Poplar** er et historisk, hovedsakelig boligområde i East End av London, beliggende i bydelen Tower Hamlets. Den ligger rundt 8,9 km fra Charing Cross. Stedsnavnet er avledet fra poplene som vokste her før byen nådde ut hit. Historisk sett var det en grend i menighetsområdet til Stepney i Middlesex som i 1817 ble et verdslig sogn. 

## Historie

I 1654 begynte befolkningen i grenden å vokse da Det britiske ostindiske kompani avsatte et stykke land til å bygge et kapell og det ble kjernen i den øvrige bosetningen. Kirken, St Matthias Old Church, ligger i hovedgaten Poplar High Street rett over skolen Tower Hamlets College. Den ligger ved siden av Poplars rådhus, som har dekorasjoner i mosaikk. Et moderne sportssenter kalt The Workhouse står på det samme stedet som Poplar Workhouse hvor lokalpolitikeren og fagforeningsaktivisten Will Crooks (1852–1921) tilbrakte sin første år. En eiendom rett ved er oppkalt etter ham.

De første bombing med fly i Storbritannia skjedde under den første verdenskrig. Disse gjorde stor skade og tok mange liv. East End i London ble særlig rammet, og i særdeleshet ble Poplar rammet hardt. I begynnelsen skjedde disse om natten med Zeppeliner som bombet ukritisk og førte til mange drepte sivile. Første bombing på dagtid skjedde 13. juni 1917 hvor 104 ble drept, 154 alvorlig skadd, og 269 lettere skadd i East End alene. Den alvorligste hendelsen var et direkte treff på en barneskole i Poplar hvor 18 barn ble drept.

I 1921 var det en skatteprotest i Poplar, ledet av Labours George Lansbury (1859–1940), fjorårets borgermester i Poplar, og med støtte fra kommunerådet, de fleste av dem industriarbeidere. Protesten trosset myndighetene, rettsvesenet og Labours lederskap. George Lansbury ble senere selv leder av Labour.

Under den andre verdenskrig ble også Poplar rammet hardt under Blitzen, og 770 sivile ble drept som resultat av bombingen.

Som en del av den nasjonale utstillingen og festivalene Festival of Britain i 1951 ble en nytt boligfelt bygget nord for East India Dock Road, og det ble oppkalt etter George Lansbury, Lansbury Estate. I samme område ble det bygget et boligkompleks kalt for Robin Hood Gardens, designet av arkitektene Peter og Alison Smithson, og det tilsvarende brutalistiske Balfron Tower, Carradale House og Glenkerry House i nord av den ungarskfødt arkitekten Ernő Goldfinger. Blant andre kjente bygninger i Poplar er Poplar Baths, et tidligere offentlig bad, som ble gjenåpnet i 2016 etter å ha blitt stengt i 1988 grunnet lokale kampanjer.

Poplar var egen kommune (metropolitan borough) innafor grevskapet London mellom 1900 og 1965. Poplar bestod da av de verdslige sognene Bow, Bromley og Poplar. Fra 1965 har Poplar vært en del av bydelen Tower Hamlets.

## Referanser


## Eksterne lenker

*Poplar, digitalt galleri av bygninger, foto fra det biblioteket for lokalhistorie
Tredje slag om Halden

**Det tredje slaget om Halden** var det siste forsøket fra svensk side under Bjelkefeiden mellom Sverige og Danmark-Norge, på å erobre denne viktige havnebyen som var omgitt av fire forsvarsverk på fire sentrale skanser. Slaget foregikk om vinteren 1660 etter ordre fra Karl X Gustav av Sverige om å ta Halden som ledd i erobringen av det sønnenfjelske Norge. Målet var Christiania, men det norske forsvaret under ledelse av Oberst Tønne Huitfeldt, holdt ikke bare stand. Huitfeldt klarte i tillegg å forsinke og holde igjen den svenske feltmarskalken Lars Kagg og hans hær slik at Bjelke kunne beholde en sterk sikringsstyrke ved Sarpsborg på vei til Christiania. Da været ble varmere og isen ikke lenger var sikker, måtte Kagg og den svenske hæren, som var sterkt svekket av sult og sykdom, slå retrett. 

## Referanser
Iberoamerika

**Iberoamerika** er en betegnelse som omhandler land i Amerika som har vært spanske eller portugisiske kolonier. 

I noen sammenhenger innbefatter begrepet også de tidligere kolonimaktene selv, altså Spania og Portugal (samt eventuelt Andorra).

Ibero- er et prefiks som kommer fra Den iberiske halvøy.

Begrepet *Iberoamerika* er nesten sammenfallende med, og dermed til forveksling likt, *[[Latin-Amerika]]*. Forskjellen er at Latin-Amerika i tillegg inkluderer Haiti, samt de franske oversjøiske områdene Fransk Guyana, Guadeloupe og Martinique.

## Landområder og befolkning
*Spansktalende (*over 400 millioner*):
:  38&nbsp;747&nbsp;000
:  69&nbsp;150
:  9&nbsp;182&nbsp;000
:  16&nbsp;295&nbsp;000
:  45&nbsp;600&nbsp;000
:  4&nbsp;401&nbsp;000
:  11&nbsp;269&nbsp;000
:  8&nbsp;895&nbsp;000
:  13&nbsp;228&nbsp;000
:  6&nbsp;881&nbsp;000
:  7&nbsp;205&nbsp;000
:  12&nbsp;599&nbsp;000
:  107&nbsp;029&nbsp;000
:  5&nbsp;487&nbsp;000
:  3&nbsp;232&nbsp;000
:  6&nbsp;158&nbsp;000
:  27&nbsp;968&nbsp;000
:  (USA) 3&nbsp;955&nbsp;000
:  43&nbsp;064&nbsp;000
:  3&nbsp;463&nbsp;000
:  26&nbsp;749&nbsp;000

*Portugisisktalende (*omtrent 200 millioner*):
:  186&nbsp;405&nbsp;000
:  10&nbsp;495&nbsp;000

## Se også
*Anglo-Amerika
*Latin-Amerika
*Hispanoamerika
Baren

***Baren*** er en norsk realityserie som gikk to sesonger på TV3 fra 2000 til 2001. Konseptet gikk ut på at en gruppe unge mennesker skulle drive en bar og leve av inntektene i ca. tre måneder. De måtte bo i etasjen over og hver uke skulle seerne stemme ut en av dem. En av deltakerne ble til slutt premiert med en større pengepremie. Serien ble sendt på alle hverdager og i tillegg kunne seerne følge deltakerne live på internett. Programmet ble ledet av Anders Høglund.

*Baren* var blant de tidligste realityprogrammene i Norge og ble spøkefullt kalt for «Robinson på bar» ved oppstart. Programmet ble ingen seersuksess i Norge og etter to sesonger var det definitivt slutt. Det var spesielt sesong to som ble en skuffelse.
Programmet var basert på et populært svensk TV-konsept med samme tittel. Begge ble produsert av Strix Television.

## Konsept
Konseptet gikk ut på at en gruppe håndplukkede unge mennesker fikk i oppdrag å bygge opp en bar, drive den og leve av de inntektene de fikk herfra. Deltakerne bodde i en liten leilighet i femte etasje hvor de tilbrakte den tiden de ikke var i baren. 14 webkameraer med 360 graders rotasjon sørget for dokumentasjon 24 timer i døgnet på Internett, og på TV3 kom en halvtimes oppsummering hver kveld. TV3 brukte to kamerateam hele dagen. Deltakerne ble ikke isolert totalt, men ble filmet stort sett overalt - også hvis de beveget seg på gata.

Hver uke ble to deltakere satt i «stolen». Den ene ble utpekt i onsdagens «pluss/minus møte», der deltakerne gav hverandre stemmer. Den som fikk flest minus-stemmer havnet i den ene stolen. Den som fikk flest pluss-stemmer bestemte hvem som måtte sitte i den andre stolen. Seerne skulle så stemme på hvilken av de to som skulle forlate Baren. Det skjedde via tekstmeldinger og e-post.

## Sendinger
Hver kveld kl 19:00 sendte TV3 en halvtime med redigerte opptak over dagens hendelser i baren. På fredager var det i tillegg en time med live-sending der en av deltakerne røk ut. Det var ingen sendinger på lørdager og søndager.

TV3 hadde også opprettet en egen nettside der seerne kunne følge deltakerne live. Nettstedet fikk så mye som 430 000 treff allerede det første døgnet etter oppstart. Seerne kunne også kommunisere med deltagerne via e-post.

## Premier og søkere
Premien i første sesong var på 250 000 kr. I andre sesong ble den økt til én million.

2000 søkte om å få delta i første sesong.

## Selve baren
Baren lå i Karl Johans gate 12. Den var en kaffebar på dagtid og et skjenkested på kveldstid. Den var åpen fra kl 12.00 til 03.30. Aldersgrensen for å komme inn var 20 år på dag og kveld. På dagtid kunne yngre komme inn i følge med en voksen over 20 år.

Morten Klein og Peter Johansen hadde ansvaret for den daglige driften av baren samt å påse at deltakerne gjorde jobben sin. Den gikk forøvrig konkurs i 2002.

## Seertall

## Deltakere

## Produksjon
Produksjonskostnadene var på rundt 20 millioner kroner per sesong.

Everyday.com var hovedsponsor.

## Se også
*Oversikt over norske Reality-TV-serier

## Fotnoter


## Referanser


## Eksterne lenker
* Episode 1 - 2001 (YouTube)
Abilene (bibelsk)

**Abilene** (**Abilênê**) eller **Abila** var en slette og et distrikt i Koilesyria. Hovedbyen var Abila Lysaniou (Abilan de tên Lusaniou). Det er uklart hva som var distriktets eksakte grenser, men det synes å ha omfattet østhellingen av Antilibanon-fjellene og ha omfattet områder sør og sørøst av Damaskus helt frem til Galilea, Batanea og Trakonitis. Ifølge Flavius Josephus var Abilene et adskilt itureisk kongedømme frem til 37 e.Kr. 

## Eksterne lenker
* Smith, William (1854): «Abilene» i: *Dictionary of Greek and Roman Geography*, London
Slaget ved Valbo-Ryr

**Slaget ved Valbo-Ryr** stod 14. desember 1659 mellom den norske hæren i Båhuslen og en svensk styrke fra Dalsland som var sendt i unnsetting av utplasserte svenske styrker ved Viksjön. Taube kom over svenskene som hadde rømte fra Viksjön-området og besluttet seg å overraske de norske styrkene i deres forlegninger ved Valbo-Ryr og Strömsäter bro. Overraskelsen var total. Flere rytterkompanier ble fordrevet og først da infanteristene stilt seg opp var svenskenes angrep stoppet. Etter å ha mistet de forreste troppene avbrøt Taube striden og trakk seg tilbake. Men den norske hæren hadde fått betydelige tap.
Scott Storch

**Scott Spencer Storch** (født 16. desember 1973) er en amerikansk hiphop-produsent. Han har produsert musikken til blant annet 50 Cent, Lil' Kim, Bone Thugs-n-Harmony, Jessica Simpson og The Game.

Scott er den 10. rikeste i hiphop-industrien og tjente rundt 17 millioner dollar i 2006.

Storch er av jødisk opprinnelse, og sluttet på ungdomsskolen for å satse på en karriere innen musikk. Han har spilt piano siden han var barn, og begynte å spille på jazzklubber, og som innleid musiker i studio.

Etterhvert begynte han å jobbe sammen med The Roots, og ble etterhvert tatt inn under superprodusent Dr. Dres vinger.

## Referanser


## Eksterne lenker
* 
* 
* 
*
Slaget ved Borge kirke

**Slaget ved Borge kirke** var et sammenstøt mellom to mindre hærer i slagorden i området ved Borge kirke i Østfold. Slaget sto ved nordenden av den islagte sjøen Hunnebotn/Hunnebunden om vinteren den 6. februar 1660. Bjelke rykket mot Halden med 3&nbsp;300 mann for å bryte den svenske beleiringen, men feltmarskalk Lars Kagg rykket den norske hæren i møte med en styrke på om lag 3&nbsp;350 mann.

De norske troppene klarte seg godt mot de krigserfarne og trente svenske troppene. De norske troppene med et effektiv forsvar, stoppet det svenske angrepet ledet av feltmarskalk Lars Kagg. Etter slaget måtte Kagg bli værende ved Halden, selv om generalløytnant Jørgen Bjelke ikke kunne unnsette forsvaret av Halden. Sikringsstyrken som bevoktet veien til Fredrikstad og dermed Christiania, hadde bevist seg under kamp med stort hell mot en krigserfaren styrke. Ettersom Bjelke ikke var slått tilbake, måtte svenskene få en rask avgjørelse i kampene om Halden. Etter at angrepene på de norske festningsverkene ble slått tilbake, oppga Kagg forsøket på å innta Halden. Meldingen om Karl 10.s død førte til at svenskene forlot Norge den 23. februar.
## Litteratur
* Magnar Saltnes: *Akershus Infanteriregiment nr. 4 1628-1995* 1998 ISBN 82-90545-78-9
* Tore Hiorth Oppegaard: *Østfold Regiment, norsk infanteri gjennom 350 år* 1996 ISBN 82-90545-59-2
* Arne Marensius Bull: *Oppland Regiment 1657-2002* 2002 ISBN 82-90545-98-3
Trefningen på Vettelanda

**Trefningen på Vettelanda** omkring Vättlands bru mot Vättlandsåsen—en viktig elveovergang i nordre Båhuslen—var et rent kavalerisammenstøt der to norske dragonkompanier red rett inn i hovedstyrken av Harald Stakes kavaleri og ble tatt til fange. Jørgen Bjelke gikk til angrep med et rytterkompani, et dragonkompani, og et infanterikompani; og tok seg fram til vadestedet ved broen. 

I mellomtiden ble skjærgårdsflotiljen varslet av budbringere om å komme til Vettalanda fra Lysekil. Med konsentrert ild fra front, og landsetting av sterke tropper fra skjærbåter, kom svenskene under kryssild, og måtte trekke seg tilbake i forvirring.
Storbritannias postområder

**Storbritannias postområder** er områder som er definert for å lette det britisk postverket Royal Mails postombæring. Hvert postområde er delt i flere postdistrikter. 

Postkodene, alfanumeriske koder som angir bestemmelsessted for sendinger, angir først postområdet med en eller to bokstaver slik at sendingen går til rett sorteringskontor. 

Områdene følger ikke administrative eller historiske grenser, men er definert ut fra Royal Mails behov. For eksempel ligger deler av Stor-London utenfor Londons postområder.

Tidligere brukte man postgrevskap i adresser, men dette er ikke lenger nødvendig. Angivelse av postgrevskap blir ignorert så lenge det står postby og postkode. Det er allikevel en del sendere som bruker dem, enten av gammel vane eller fordi det er praktisk for selskaper å dele inn kunder etter postgrevskapene. 

## Kronbesittelsene

I kronbesittelsene ble det først innført postkoder på begynnelsen av 1990-årene. De tre postdistriktene er:

* GY: Guernsey
* JE: Jersey
* IM: Man (Isle of Man)

## Nedlagte postområder

Postkodesystemet ble innført fra 1960-årene. London hadde langt tidligere blitt delt inn i 10 områder, og i 1917 ble disse delt i distrikter. De fleste av disse områdene ble bevart, men noen ble nedlagt da postkoder ble innført over hele landet:

* NE ble for det meste innlemmet i E, mens noen deler ble overført til områder utenfor London. Man kan i 2007 fortsatt finne gateskilt i Øst-London med NE-postkoder nederst på skiltet. Koden ble senere gjenbrukt for Newcastle upon Tyne.
* S ble innlemmet i SE og SW. Koden ble senere gjenbrukt i Sheffield. 

Glasgow hadde samme system som London, med postområder som hadde koder etter himmelretningene. Områdene ble stort sett beholdt, men de fikk nye koder. C1 ble G1, W1 ble G11, N1 ble G21 og så videre. 

I Dublin fikk man i 1917, mens Irland fortsatt var en del av Det forente kongerike, postområder. Etter opprettelsen av Den irske fristaten og senere republikken Irland beholdt man disse områdene, som har kodene Dublin 1, Dublin 2 og så videre. Det er pr. januar 2007 usikkert hva som vil skje med disse når postkoder innføres for hele landet 1. januar 2008. 

## Referanser
Jos Valentijn

**Jos Valentijn** (født 28. mars 1952 i Ter Aar) er en nederlandsk tidligere skøyteløper. Han var spesialist på sprintdistansene.

Han er blant annet kjent for den forsmedelige måten han forspilte sine sjanser til å bli sprintverdensmester i 1976. Etter tre distanser ledet Valentijn sammenlagt med 0,29 poeng på andremann, amerikaneren Dan Immerfall. Dette tilsvarte 0,58 sekunder på den avsluttende -meteren. Der presterte imidlertid Valentijn tre feilstarter, og ble dermed diskvalifisert. Sammenlagtseieren gikk dermed til svenske Johan Granath.

Valentijns beste mesterskapsresultat var en andreplass i sprint-VM fra 1973.

## Personlige rekorder

## Referanser




## Eksterne lenker
* 
* 
*  Jos Valentijn på www.ISU.html.infostradasports.com
*  Jos Valentijn på Jakub Majerski's Speedskating database (Adelskalender distanser og sammenlagt)
Hispanoamerika

**Hispanoamerika** er en betegnelse for de landområdene i Amerika som fram til begynnelsen på 1800-tallet var spanske kolonier. De landene som omfattes av begrepet er fortsatt sterkt preget av spansk kultur, noe som særlig kommer til uttrykk ved at de har spansk som felles offisielt, dominerende språk. Store andeler av disse landenes befolkning er da også i større eller mindre grad etterkommere av spanjoler fra kolonitiden. 

Hispanoamerika utgjør sammen med det portugisisk-talende Brasil (tidligere *portugisisk* koloni) det såkalte Iberoamerika.

## Se også
*Anglo-Amerika
*Latin-Amerika
*Iberoamerika
Petra

**Petra** eller **PETRA** kan vise til:

* Petra (Jordan), oldtidsby i Jordan
* Petra (Balearene), en kommune i Spania
* Petra (Lesbos), landsby på den greske øya Lesbos
* Petra (navn), kvinnenavn
* Petra (band), amerikansk band
* PETRA, en tysk partikkelaksellerator
Reidar Åsgård

**Reidar Åsgård** (født 4. mai 1943) er en norsk lokalpolitiker (Ap) som har vært ordfører i Engerdal kommune fra 1984 til 1987, fra 1992 til 2003, og fra 2007 til 2011.

Åsgård har vært fylkesrådsleder i Hedmark (2003–2007) og leder i Hedmark Arbeiderparti. Engerdal Arbeiderparti fikk seks stemmer for lite til at Åsgård ble gjenvalgt som ordfører ved kommunestyrevalget i 2003, men etter at Arbeiderpartiet fikk over 50% av stemmene i Engerdal ved valget i 2007, kunne Åsgård ta fatt på en ny periode som ordfører i Engerdal.

Han begynte i yrkeslivet som skogsarbeider, men er etterhvert utdannet lektor med hovedfag fra Norges idrettshøgskole og dertil også cand.jur. Han har vært lektor ved Trysil videregående skole fra 1982 til 1991.
## Referanser
Slaget ved Hjärtum kirke

**Slaget ved Hjärtum kirke** fant sted 27. september 1657 under den såkalte Krabbefeiden. Det var et kraftig feltslag mellom to mindre hærer i slagorden på høysletten sørvest for kirken langs Göta älv. 

Svenskene ble beseiret her av danskene under kommando av generalmajor Iver Krabbe. Krabbe som hadde trukket seg tilbake fra Västergötland, rykket fienden i møte for å stoppet et svensk angrep under greve Stenbock fra Vänersborg inn i søndre Båhuslen. Etter et hardt slag i tolv timer trakk svenskene seg tilbake. 

Tap den gang var underrapportert siden kun befal og underbefal regnes med.
Fylkesråd

**Fylkesråd**, også omtalt som **fylkesregjering**, er i norsk fylkespolitikk det politisk utøvende organet i fylkeskommuner som styres etter prinsippet om parlamentarisme. Fylkesrådet tilsvarer regjeringen i nasjonal politikk og byrådet i kommuner med byparlamentarisme.

Fylkeskommunal parlamentarisme med fylkesråd er hjemlet i kommunelovens kapittel tre. Fylkesrådet velges av fylkestinget og står ansvarlig overfor dette (lovens paragraf 19). Det ledes av en fylkesrådsleder. Ved lovendring i 2012 ble det også åpnet for at fylkestinget kunne velge den såkalte utpekingsmetoden. Da peker fylkesordføreren ut en kandidat til vervet som fylkesrådsleder, og denne står fritt til å velge sitt kollegium. Det forutsettes at kandidaten som utpekes, er den som kan samle størst støtte i fylkestinget (lovens paragraf 19a). Fylkesrådet har øverste ansvar for fylkeskommunens virksomhet og administrasjon.   

Muligheten for å innføre parlamentarisme i fylkeskommunene ble innført i 1993. Parlamentarisme og fylkesråd ble innført i Nordland i 1999 og i Hedmark, Nord-Trøndelag, og Troms i 2003. Viken fikk også fylkesråd da det ble opprettet i 2020. Oslo byråd er formelt både et kommuneråd og et fylkesråd ettersom Oslo er både kommune og fylke.

Betegnelsen fylkesråd benyttes også på det enkelte medlem av et fylkesråd. Organet betegnes i grammatisk nøytrum som *et* fylkesråd, mens en person som er medlem av fylkesrådet betegnes som *en* fylkesråd (tilsvarende bruken av ordene statsråd og byråd).

## Se også
*Byråd

## Referanser


## Eksterne lenker
* Ole Inge Gjerald og Oddbjørn Bukve: *[https://web.archive.org/web/20160308032304/http://www.vestforsk.no/filearchive/parlamentarisme-som-styringsform.pdf Parlamentarisme som styringsform på regionalt nivå – frå konsensusstyre til majoritetsstyre]*, VF-rapport 4/2007, Vestlandsforsking
Astronautene

***Astronautene*** var en norsk reality-tv-serie som gikk på TV 2 i 2002. Programleder var Øyvind Mund. Han fikk hjelp av marinejeger Torry Larsen og NASA-veileder Jim Lewis. Programmet var lagt opp som en konkurranse der målet var å sende en nordmann ut i rommet for aller første gang. De 12 deltakerne som hadde blitt utvlgt ble sendt til Floridakysten ved NASAs område der de skulle gjennom flere fysiske og teoretiske tester. Etter ti uker sto man igjen med en vinner som skulle få være med på en fremtidig romferd i regi av NASA.

Vinneren fikk beskjed om at turen skulle skje en gang mellom 2003 og 2005, men det ble aldri arrangert noen romtur. Etter noen år avsluttet han kontrakten med TV 2 og han fikk utbetalt penger i stedet. 

*Astronautene* var den norske utgaven av det internasjonale konseptet *Big Bang*. I Danmark gikk serien under tittelen *Den store mission*. 

## Deltakere
*Ole Jacob Malmo (vinner)
*Marianne Reimers Fauske, 26 år, lege, fra Bergen. (2 plass)
*Elisabeth Fahlstrøm, 45 år, overingeniør, fra Kristiansund, bor i Bærum.
*Gunhild Dugstad, 23 år, student, fra Voss, bor i Bergen.
*Håvard Kvinnesland, 25 år, student, fra Oslo/Haugesund, bor i Bergen.
*Mona Jensen, 27 år, siviløkonom, fra Stord, bor i Oslo.
*Nicolai Nansen, 31 år, kommunikasjonsrådgiver, bor i Oslo.
*Kristian Jerpetjøn (Romteknologistudent ved Høgskolen i Narvik)
*Terje Lien Johansen, 35 år, markedsdirektør/konsulent, fra Oslo.
*Peter Jespersen, 49 år, driver eget firma, oppvokst i Libanon, bor på Stabekk i Bærum. Reiste hjem i program 3.
*Per Øyvind Borgen, 41 år, prosessoperatør, fra Slemmestad, bor på Kaupang ved Larvik. Reiste hjem i program 3.
*Melika Bagheri, 26 år, interiørarkitekt, fra Oslo. Reiste hjem i program 2.
*Gunn Sissel Wilhelmsen, 32 år, advokatsekretær, fra Vannøy i Karlsøy, bor i Oslo. Reiste hjem i program 2.

## Se også
*Oversikt over norske Reality-TV-serier

## Referanser